CELEX: 32018R1531
Language: lv
Date: 2018-10-10 00:00:00
Title: Komisijas Īstenošanas regula (ES) 2018/1531 (2018. gada 10. oktobris) par atsevišķu preču klasifikāciju kombinētajā nomenklatūrā

15.10.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 257/7
               
            
         KOMISIJAS ĪSTENOŠANAS REGULA (ES) 2018/1531
         (2018. gada 10. oktobris)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras (KN) vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota par precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 10. oktobrī
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Plakans, elastīgs izstrādājums, izgatavots no gaisa burbuļu tipa plastmasas sloksnes, apaļas formas, ar diametru apmēram 305 cm.
                        Izstrādājums ir norādīts kā peldbaseina vai rotaļu baseina pārsegs, lai nodrošinātu ūdens optimālu temperatūru un saglabātu baseinu tīru.
                        Sk. attēlus (*1).
                     
                     
                        3926 90 92 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 3926 , 3926 90  un 3926 90 92  formulējumu.
                        Izstrādājuma klasifikācija pozīcijā 9506  kā peldbaseina vai rotaļu baseina daļa vai piederums nav iespējama, jo izstrādājums nav identificējams kā tāds, kas ir piemērots izmantošanai vienīgi vai galvenokārt kopā ar peldbaseiniem vai rotaļu baseiniem 95. nodaļas 3. piezīmes nozīmē. Turklāt izstrādājumu nevar uzskatīt par pozīcijas 9506  peldbaseina vai rotaļu baseina daļu vai piederumu, jo tas nav nepieciešams peldbaseina vai rotaļu baseina funkcionēšanai, ne arī pielāgo šos baseinus konkrētai darbībai un nepalielina darbību diapazonu, ne arī dod tiem iespēju veikt konkrētu pakalpojumu, kas saistīts ar to galveno funkciju, kas ir peldēšanās vai rotaļāšanās (sk. Tiesas 2011. gada 16. jūnija spriedumu, Unomedical, C-152/10, ECLI:EU:C:2011:402, 29. un 36. punkts). Peldbaseinu vai rotaļu baseinu nevar izmantot, kad tie ir pārsegti.
                        Klasifikācija kā “plātnes, loksnes, plēves, folijas un lentes” pozīcijā 3920  vai 3921  nav iespējama 39. nodaļas 10. piezīmes dēļ, jo izstrādājums ir izgriezts apaļā formā, nevis neizgriezts vai izgriezts taisnstūra formā.
                        Tādēļ atbilstīgi materiālam, no kā sastāv minētais izstrādājums, tas ir klasificējams ar KN kodu 3926 90 92  kā “citādi plastmasas izstrādājumi, izgatavoti no lokšņu materiāla”.
                     
                  
               
            
               (*1)  Attēli pievienoti tikai informācijai.